ব্যালটের মাধ্যমে উচিত শিক্ষা দেওয়া হবে | Quicknewsbd
২১শে জানুয়ারি, ২০১৯ ইং | ৮ই মাঘ, ১৪২৫ বঙ্গাব্দ | রাত ৪:২২
ডেস্কনিউজঃ নাগরিক ঐক্যের আহ্বায়ক মাহমুদুর রহমান মান্না বলেছেন, ভয়-ভীতি, মামলা-হামলা, ভোট চুরি করে আওয়ামী লীগ জিততে পারবে না। গ্রেপ্তার এড়িয়ে ২৯ ডিসেম্বর পর্যন্ত মাটি কামড়ে পড়ে থাকুন। ৩০ ডিসেম্বর ব্যালটের মাধ্যমে উচিত শিক্ষা দেওয়া হবে।
শনিবার সন্ধ্যায় ময়মনসিংহ রেলওয়ে কৃষ্ণচূড়া চত্বরে জাতীয় ঐক্যফ্রন্টের নির্বাচনী জনসভায় মান্না এ কথা বলেন।
আওয়ামী লীগ ক্ষমতায় না এলে মেগাপ্রকল্প বন্ধ করে দেওয়া হবে এর জবাবে গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী বলেন, ঐক্যফ্রন্ট ক্ষমতায় এলে দেশে চলমান সব মেগাপ্রকল্প চালু রাখা হবে। ওইসব প্রকল্পে আমাদের খরচ হবে এক চতুর্থাংশ। তিনি বলেন, আমরা ক্ষমতায় গেলে ওষুধ ও চিকিৎসা খরচ অর্ধেকে নামিয়ে আনব। দুর্নীতি বন্ধ করব।
জনসভায় জেএসডির সভাপতি আ স ম আবদুর রব বলেন, আপনি দশ বছর বাংলাদেমের মানুষকে ঘুমাতে দেন নাই। ছাত্র রাজনীতিবিদদেরও ঘুমাতে দেন নাই। আমাদের নেতাকর্মীদের ঘুম হারাম করে দিয়েছেন। রাতে ধরে নিয়ে সকালে লাশ ফেলে দিয়েছেন। জাতিকে দ্বিধাবিভক্ত করেছেন। তাই এই ভোট মানুষের জন্য ভোট, এই ভোট জালিমের বিরুদ্ধে ভোট। জুলুমের বিরুদ্ধে অন্যায়ের বিরুদ্ধে ভোট।
কিউএনবি/বিপুল/১৬ই ডিসেম্বর,২০১৮ ইং/রাত ১২:১১